
ประกาศองค์การบริหารส่วนตำบลตลิ่งชัน
  

         เรื่อง  รับสมัครบุคคลเพื่อจัดทำแผนที่ภาษีและทะเบียนทรัพย์สิน
   ขององค์การบริหารส่วนตำบลตลิ่งชัน
                                          ……….............................................................................


ด้วยองค์การบริหารส่วนตำบลตลิ่งชัน อำเภอเมือง จังหวัดนครศรีธรรมราช  มีความประสงค์จะรับสมัครบุคคลเป็นลูกจ้างเพี่อปฏิบัติงานตามโครงการจัดทำแผนที่ภาษีและทะเบียนทรัพย์สินขององค์การบริหารส่วนตำบลตลิ่งชัน รายละเอียดดังต่อไปนี้
1. ตำแหน่งที่รับสมัคร
1.1  เจ้าหน้าที่แผนที่ภาษีและทะเบียนทรัพย์สิน

จำนวน  1   อัตรา
2. ผู้สมัครต้องมีคุณสมบัติทั่วไปและคุณสมบัติเฉพาะตำแหน่ง ดังนี้
2.1 ผู้สมัครต้องมีคุณสมบัติทั่วไป ดังนี้

1. มีสัญชาติไทย

2. มีอายุไม่ต่ำกว่าสิบแปดปีบริบูรณ์และไม่เกินห้าสิบห้าปี

3. เสื่อมใสในการปกครองระบอบประชาธิปไตยตามรัฐธรรมนูญด้วยความบริสุทธิ์ใจ

4. ไม่เป็นผู้มีการทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือนไม่สมประกอบ หรือเป็นโรคดังต่อไปนี้

ก. โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม

ข. วัณโรคในระยะอันตราย

ค. โรคเท้าช้างในระยะที่ปรากฏอาการเป็นที่รังเกียจแก่สังคม

ง.  โรคติดยาเสพติดให้โทษ

จ.  โรคพิษสุราเรื้อรัง

5. ไม่เป็นผู้ที่อยู่ในระหว่างถูกพักราชการ ถูกสั่งให้ออกจากราชการไว้ก่อน หรือถูกพักงานจากองค์การรัฐบาล รัฐวิสาหกิจ หน่วยการบริหารราชการส่วนท้องถิ่น หน่วยงานของรัฐ หรือส่วนราชการอื่นและกรุงเทพมหานคร

6. ไม่เป็นผู้เคยถูกลงโทษไล่ออก ปลดออก ให้ออกหรือเลิกจ้างเพราะกระทำผิดวินัยจากองค์การรัฐบาล รัฐวิสาหกิจ หน่วยการบริหารราชการส่วนท้องถิ่น หน่วยงานของรัฐ หรือส่วนราชการอื่นและกรุงเทพมหานคร

7. ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

8. ไม่เป็นบุคคลล้มละลาย           
2.2  คุณสมบัติเฉพาะตำแหน่งของผู้สมัคร
 1. ตำแหน่งเจ้าหน้าที่แผนที่ภาษีและทะเบียนทรัพย์สิน
1.1  วุฒิปวช. ทางช่าง  (ช่างโยธา ช่างสำรวจ  ช่างก่อสร้าง ช่างเขียนแบบ)   จำนวน   1  อัตรา  อัตราค่าจ้าง  9,000  บาท/เดือน
2.  ระยะเวลาจ้าง 12 เดือน ตุลาคม 2558 – กันยายน  2559
3. เอกสารและหลักฐานที่จะต้องนำมายื่นพร้อมใบสมัคร
ผู้สมัครต้องยื่นใบสมัครด้วยตนเองพร้อมหลักฐาน  ซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับดังนี้
3.1  รูปถ่ายถ่ายหน้าตรงไม่สวมหมวกและไม่ใส่แว่นตาดำ  ขนาด  1  นิ้ว  จำนวน  3  รูป
3.2  สำเนาทะเบียนบ้าน


จำนวน  1  ฉบับ
3.3  สำเนาบัตรประจำตัวประชาชน
จำนวน  1  ฉบับ 
3.4  สำเนาหลักฐานการศึกษา

จำนวน  1  ฉบับ
3.5  ใบรับรองแพทย์แสดงว่าไม่เป็นโรคที่ต้องห้าม ซึ่งออกมาไม่เกิน 1 เดือน
3.6  สำเนาหลักฐานอื่นๆ  เช่น ทะเบียนสมรส ใบเปลี่ยนชื่อ – นามสกุล
5. กำหนดการรับสมัครและประกาศผลการคัดเลือก
ผู้ประสงค์จะสมัครให้รับใบสมัครและยื่นใบสมัครด้วยตนเองได้ที่ทำการองค์การบริหารส่วนตำบลตลิ่งชัน  รับสมัครตั้งแต่วันที่ 18 – 24  สิงหาคม 2558  ในวันเวลาราชการ  คัดเลือกโดยการสอบสัมภาษณ์ในวันที่ 1 กันยายน 2558 เวลา  10.00 น. เป็นต้นไป ณ ที่ทำการองค์การบริหารส่วนตำบลตลิ่งชัน และประกาศผลการคัดเลือกผู้สอบได้ในวันที่ 2 กันยายน  2558  ณ สำนักงานองค์การบริหารส่วนตำบลตลิ่งชัน
จึงประกาศมาให้ทราบโดยทั่วกัน
ประกาศ ณ วันที่  18  เดือน สิงหาคม  พ.ศ. 2558
ชัยวุฒิ   แก้วอย่างดี
(นายชัยวุฒิ  แก้วอย่างดี)
นายกองค์การบริหารส่วนตำบลตลิ่งชัน
